open-index/open-wikipedia-markdown huggingface dataset:
Andreas Küttel

**Andreas Küttel** (født 25. april 1979 i Einsiedeln) er en sveitsisk skihopper.

Han ble verdensmester i hopp stor bakke under ski-VM i Liberec i 2009 foran Martin Schmitt (Tyskland) og Anders Jacobsen (Norge); en konkurranse som forøvrig ble avgjort etter kun én tellende omgang pga. værforholdene.

Han debuterte i verdenscupen i desember 1995, og han vant sin første verdenscupseier på Lillehammer i desember 2005. Her satte han også bakkerekord med 139 meter. Bare få dager senere tok han andre seier i Harrachov.

Han kom på sjetteplass i storbakkrennet under OL 2002 i Salt Lake City, og fire år senere kom han på femteplass i normalbakken i OL 2006 i Torino.

Sesongen 2005/2006 kom han på tredjeplass i verdenscupen sammenlagt, bak Jakub Janda og Janne Ahonen.

Andreas Küettel er gift med Dorota Pawlowska fra Polen, som jobber som lege i Danmark. Den borgerlige vielsen foregikk 10. juli 2009 i hoppbakken i Andreas' hjemby Einsiedeln. 

I tillegg til å være skihopper er Küttel er utdannet gymnastikk- og turnlærer.

### Sammenlagtplasseringer i verdenscupen

## Referanser


## Eksterne lenker
* 
*
The Hellacopters

**The Hellacopters** er et svensk rockeband. Det ble dannet i 1994, og platedebuten fant sted året etter. The Hellacopters var oppvarmingsband for Kiss i 1997 og var på turné med det norske bandet Gluecifer i 1998. Det har utgitt syv album og en lang rekke singler.  

Bandets mest kjente album er *High Visibility* (2000), *By the Grace of God* (2002) og *Head Off* (2008) som ble godt mottatt av norske kritikere. 25. og 26. november 2008 spilte de sine to siste konserter på Medis i Stockholm.

## Medlemmer
* Nicke Andersson – vokal/gitar
* Robert Dahlqvist – gitar
* Kenny Håkansson – bass
* Robert Eriksson – trommer
* Anders Lindström – piano

## Plateutgivelser
* *Supershitty to the Max!* (1996)
* *Payin' the Dues* (1997)
* *Grande Rock* (1999)
* *High Visibility* (2000)
* *By the Grace of God* (2002)
* *Rock & Roll Is Dead* (2005)
* *Head Off* (2008)
* *Eyes of Oblivion* (2022)
* *Overdriver* (2025)

## Eksterne lenker
* 
* 
*
Le Havre

**Le Havre** er en by og kommune i departementet Seine-Maritime i regionen Normandie nord i Frankrike. Den ligger ved Den engelske kanal ved munningen av Seinen.

Byen ble grunnlagt i 1517 som *Franciscopolis* etter Frans I av Frankrike, og senere fikk den navnet **Le Havre-de-Grâce**. Le Havre betyr *havnen*. Etter invasjonen av Normandie i 1944 ble byen massivt bombet. 5&nbsp;000 ble drept og 12&nbsp;000 hjem ble helt ødelagt.

## Restaureringen 1945-1964

Etter krigen begynte arbeidet med å gjenoppbygge byen. Arbeidet med bykjernen og dens funksjoner for handel, kultur og administrasjon ble gjennomført etter en plan utarbeidet fra 1944 av et team med den modernistiske arkitekten Auguste Perret (1874–1954) som leder.

Arbeidet regnes som enestående fordi det er helhetlig tenkt og gjennomført, etter en plan som både gjenspeiler de historiske sporene etter den gamle byen, og tar i bruk nye ideer om byplanlegging og byggeteknikk. Man tok i bruk prefabrikkerte elementer, faste modulstørrelser (en modulenhet utgjorde 6,24 m) og en målrettet bruk av betongkonstruksjoner.

Saint-Joseph-kirken ble innviet i 1964, og avrundet restaureringsperioden.

I juli 2005 ble byplanen oppført på UNESCOs Verdensarv-liste.

## Utdanning
* École de management de Normandie

## Befolkningsutvikling
***Antall innbyggere i kommunen Le Havre***

## Se også
* Le Havre AC, byens største fotballklubb

## Referanser


## Eksterne lenker
* 
* Kommunedata INSEE
Heathen Chemistry

***Heathen Chemistry*** er Oasis' femte studioalbum, og ble lansert i 2002. Albumet markerte gruppens tilbakekomst da den solgte over 1 millioner eksemplarer i Storbritannia alene, og omtrent 3,5 millioner over hele verden (2005).

## Sporliste

## Medvirkende

### Bandet

### Andre medvirkende

## Eksterne lenker
*
Arne Dankers

**Arne Dankers** (født 1980) er en canadisk tidligere skøyteløper.

Under OL 2006 kom Dankers på femteplass på  meter. 

## Personlige rekorder

## Referanser


## Eksterne lenker
*
Jan Jakob Tønseth

**Jan Jakob Tønseth** (født 1. september 1947 i Oslo, død 12. oktober 2018) var en norsk forfatter, lyriker og oversetter. 

Tønseth debuterte  med diktsamlingen *Kimærer* i 1971, bare 24 år gammel. Han fikk stor oppmerksomhet som romanforfatter med sin trilogi om ekskommunisten Hilmar Iversen (*Hilmar Iversens ensomhet* (1992), *Et vennskap* (1997) og *Resignasjon og portvin* (2002)). 

Tønseth var medlem av Det Norske Akademi for Språk og Litteratur.

## Priser
* Gyldendals legat 
* Det Norske Akademis Pris 
* P2-lytternes romanpris 
* Cappelenprisen 
* Doblougprisen 

## Bibliografi
* *Kimærer* &ndash; diktsamling (1971) 
* *I denne tid* &ndash; diktsamling, (1974) 
* *Synlige dikt* &ndash; diktsamling (1977) 
* *Referanser (fjerne og nære)* &ndash; diktsamling (1979) 
* *Drømmer og løgner* &ndash; prosatekster (1982) 
* *På krigsfot med virkeligheten* &ndash; essaysamling (1984) 
* *Antagelser* &ndash; (1984), sammen med John David Nielsen (malerier) 
* *Lengsel og lede* &ndash; diktsamling (1987) 
* *Hilmar Iversens ensomhet* &ndash; roman (1992) 
* *Motgift* &ndash; diktsamling (1994) 
* *Et vennskap* &ndash; roman (1997) 
* *En rar skrue* &ndash; biografi Kjell Aukrust (2000) (ikke utgitt.)
* *Resignasjon og portvin* &ndash; roman (2002)
* *Dikteren på terskelen* &ndash; essays (2005)
* *Von Aschenbachs fristelse* &ndash; novellesamling (2006)
* *Fromme vers for enkle sjeler* &ndash; diktsamling (2008) ISBN 978-82-02-28679-8
* *Prosten* &ndash; roman (2013)
* *Muntre dødsdikt og andre dikt* &ndash; lyrikk, Cappelen Damm (2015)
* *Mellom drøm og nærvær. Dikt i samling* &ndash; lyrikk, Cappelen Damm (2017)

## Gjendiktninger
* Arthur Rimbaud: *Illuminasjoner* (1981), sammen med Arne Kjell Haugen 
* Stéphane Mallarmé: *Utvalgte tekster* (1983), sammen med Arne Kjell Haugen 
* Guillaume Apollinaire: *Alkoholer* (1985), sammen med Arne Kjell Haugen 
* Henri Michaux: *Mellom sentrum og fravær* (1989), sammen med Arne Kjell Haugen
* Guillaume Apollinaire: *Dyreboken eller Orfeus´ følge* (1998) 
* José Hierro: *New York-notater* (2004)
* Édouard Glissant: *De vestindiske øyer* (2005)  
* Roberto Bolaño: *De romantiske hundene* (2008), sammen med Kristina Solum 
* Gilles Dossou-Gouin: *En fremmed i Hustadvika* (2011)

## Referanser


## Kilder
*Presentasjon av Jan Jakob Tønseth i Forfatterkatalogen på Forfattersentrums nettsider
Viktor An

**Viktor An** (*[[russisk]]: Виктор Ан*, født Ahn Hyun-soo; 23. november 1985 i Seoul) er en russisk, tidligere sørkoreansk, skøyteløper som deltok i de olympiske vinterleker 2002 i Salt Lake City, 2006 i Torino og 2014 i Sotsji.

An vant gullmedalje på 1000 m og 1500 m kortbaneløp, samt stafettgull under OL 2006 i Torino.

Han klarte ikke å kvalifisere seg til Vinter-OL 2010. I 2011 ble han russisk statsborger.

An vant gullmedalje på 500 m og 1000 m kortbaneløp, samt stafettgull under OL 2014 i Sotsji.

## OL-medaljer
* 2006  Torino -  **Gull** kortbaneløp på skøyter, 1000 meter, menn  Sør-Korea
* 2006  Torino -  **Gull** kortbaneløp på skøyter, 1500 meter, menn  Sør-Korea
* 2006  Torino -  **Gull** kortbaneløp på skøyter, 5000 meter stafett menn  Sør-Korea
* 2006  Torino -  Bronse kortbaneløp på skøyter, 500 meter, menn  Sør-Korea
* 2014  Sotsji -  **Gull** kortbaneløp på skøyter, 1000 meter, menn  Russland
* 2014  Sotsji -  **Gull** kortbaneløp på skøyter, 500 meter, menn  Russland
* 2014  Sotsji -  **Gull** kortbaneløp på skøyter, 5000 meter stafett menn  Russland
* 2014  Sotsji -  **Bronse** kortbaneløp på skøyter, 1500 meter, menn  Russland

## Se også
* Liste over mestvinnende vinterolympiere

## Referanser


## Eksterne lenker
* 
*  Ahn Hyun-soo på www.shorttrackonline.info
*  Viktor An på www.shorttrackonline.info
Curling under Vinter-OL 2006

**Curling under Vinter-OL 2006**. To turneringer i curling ble arrangert fra 13. til 24. februar i Pinerolo Palaghiaccio under Vinter-OL 2006 i Torino, én for kvinner og én for menn.  

De fire beste lagene gikk videre til semifinale. Der de fire første plassene ble delt mellom flere enn fire lag, ble semifinalisten avgjort ved tie-break.

## Medaljefordeling

## Medaljevinnere

## Resultater
### Menn

*13. februar

*14. februar

*15. februar

*16. februar

*17. februar

*18. februar

*19. februar

*20. februar

;Tabell

#### Sluttspill

;Semifinaler

;Bronsefinale

;Finale

### Kvinner
*13. februar

*14. februar

*15. februar

*16. februar

*17. februar

*18. februar

*19. februar

*20. februar

;Tabell

#### Sluttspill
;Semifinaler

;Bronsefinale

;Finale

**Etter ekstraomganger. Stillingen var 6-6 etter 10 runder*

## Eksterne lenker
* Turin 2006 Curling Results på olympics.com
* Curling at the 2006 Winter Olympics på olympedia.org
* Resultater  på sports-reference.com
Norges lover

***Norges lover*** er en norsk, ettbinds trykt lovsamling som første gang ble utgitt i 1926. Boka har gjenkjennelig rødfarget innbinding og ble til og med 2019 utgitt av Det juridiske fakultet ved Universitetet i Oslo. Deretter tok Stortinget over utgiveransvaret, og publiserte en ny utgave den 22. april 2021.

## Lovsamlingens innhold
Boka inneholder alle de norske lover som anses å ha alminnelig praktisk betydning. Enkelte lover som redaksjonen av samlingen ikke lenger anser å ha aktuell interesse, er bare omtalt ved tittelen på loven.

I samlingen finnes gjeldende lovtekst for de lover som er vedtatt på utgivelsestidspunktet. Samlingen har også inneholdt lover som er vedtatt, men som ikke ennå er trådt i kraft. Grunnloven, gitt av Riksforsamlingen i 1814 er først i lovsamlingen. Deretter følger lovene i kronologisk orden, begynnende med Christian Vs Norske Lov av 1687. Den inneholder ikke forskrifter, men noen særlig viktige traktater er med.

Lovtekstene som finnes i lovsamlingen er konsolidert, det vil si at alle endringer er innarbeidet i teksten til den opprinnelige loven. Dette arbeidet gjøres av redaksjonen, i praksis av Stiftelsen Lovdata. *Norges lover* og innholdet i den har ingen offisiell status, selv om de fleste jurister har benyttet teksten som i denne lovsamlingen. Den offisielle publikasjonen for kunngjøring av lover i Norge er *[[Norsk Lovtidend]]*, som utgis av Justis- og beredskapsdepartementet. Ved henvisning til en lov eller lovbestemmelse er korrekt praksis å referere direkte til loven, ikke til sidetall i lovsamlingen.

## Utgivere

Første utgave ble utgitt av Paul I. Paulsen i 1926. Frem til 2019 var det Universitetet i Oslos juridiske faktultet som hadde utgiveransvaret (i kommisjon hos Fagbokforlaget i Bergen; før 2000 utgitt av Det Juridiske Fakultets Lovsamlings Fond).

Lovsamlingen ble lenge publisert annethvert år, men fra og med 2007 ble den gitt ut årlig. Den siste utgaven som ble utgitt av Universitetet i Oslo dekker 1687–2018, og ble utgitt i 2019. På grunn av synkende salg, og digitalisering av jus-eksamen besluttet universitetet at papirutgaven ikke lenger ville bli utgitt fra 2020.

I mai 2019 besluttet imidlertid Stortingets presidentskap å fortsette utgivelsen av en trykt samling av Norges lover. Stortingets administrasjon fikk ansvar for å gjennomføre dette. En ny utgave av lovsamlingen, som dekker 1687–2020, ble utgitt av Stortinget 22. april 2021. Stortingets presidentskap videreførte avtalen med Fagbokforlaget om at sistnevnte skulle stå for det praktiske forbundet med produksjon og salg av lovsamlingen.

## Referanser


## Eksterne lenker
* 
* 
*
Kunnskapsforlaget

**Kunnskapsforlaget ANS** var et norsk forlag som ble opprettet i 1975, og som hovedsakelig har utgitt leksika, oppslagsverk og ordbøker. Forlaget ble etablert for å utgi *[[Store norske leksikon]]*; senere ble dets viktigste produkter de «blå ordbøkene», både i papirutgaver og som elektroniske tjenester (se Ordnett). 

Kunnskapsforlaget var opprinnelig eid av forlagene Aschehoug og Gyldendal Norsk Forlag med halvparten hver, men i september 2018 overtok Gyldendal Norsk Forlag hele eierposten. 

## Referanser

*
SNL

**SNL** kan vise til:

*Store norske leksikon – et nettleksikon fra Foreningen Store norske leksikon.
**[[Aschehoug og Gyldendals Store norske leksikon]]* – et papirleksikon fra Kunnskapsforlaget.
**[[Saturday Night Live]]* – et TV-program fra NBC
*Scots National League – en skotsk uavhengighetsbevegelse fra 1920-tallet
* Stiftelsen Norsk Luftambulanse
Merete Berg Toreg

**Merete Berg Toreg** (født i København 12. januar 1957) er en norsk billedkunstner og grafisk designer.

## Biografi
Toreg har utdannelse fra Statens håndverks- og kunstindustriskole i Oslo (1976-79) og Statens lærerhøgskole i forming fagstudent i billedvevklassen (1979-1981). 

Etter utdannelse etablerte Toreg seg sammen med Sigmund Reite i Molde, Møre og Romsdal. Der utførte hun flere offentlige utsmykningsoppdrag. 

Siden 1991 har Toreg vært bosatt i Oslo. Her arbeider hun som billedkunstner, med tekstilkunst og fotografering, men også med bokdesign.  

Medlem av Norske billedkunstnere, Forbundet Frie Fotografer, Norske Tekstilkunstnere og Grafill.

## Utstillinger
;Separatutstillinger
*Møre og Romsdal Kunstnersenter 1987 
;Kollektivutstillinger
*1997 Vikerødgården 
*1994 RAM galleri, Hjertøyprosjektet Hommagé a Kurt Switters
*1992 Hjertøyprosjektet Hommagé a Kurt Switters, deltager og en av initiativtagerne til  landskapskunst
*1992 Mikkeilin taidemuseo Finland 
*1982, 1983, 1985 og 1992 Høstutstillingen 
*1988 Schæffergården København 
*1988 Tekstil 88
*1982 og 1984 Vestlandstustillingen 

## Stipend
*Billedkunstnernes Hjelpefond 1986
*Vederlagsfondet 1988

## Innkjøpt
* Tekstil utsmykking på Myrvåg sjukeheim, Møre og Romsdal (Norsk kulturråd)
* Tekstil utsmykking på Volda lærarhøgskule (Utsmykkingsfondet for offentlige bygg)

## Offentlige utsmykninger

* 1988: Thingvold Psykiatrisk sykehjem
* 1987: Volda Fylkessykehus
* 1984: Nesset Sykehjem 1984 
* 1986: Brattvågen Vgs 
* 1985: Møre og Romsdals Fylkesbåter

## Referanser




## Eksterne lenker
* Om Merete Berg Toreg på kulturnett.no
Manøvreringsområde

**Manøvreringsområde** er den delen av en flyplass, unntatt oppstillingsplattformer, som brukes av luftfartøyer ved avgang, landing og under taksing.

## Se også
* Rullebane
* Taksebane

## Eksterne lenker
* Definisjoner av aktuelle begreper i forbindelse med «Forskrift om etablering, organisering og drift av lufttrafikktjeneste (BSL G 2-1)»
HP

**HP** kan vise til:

* HP Inc., et amerikansk IT-selskap
* Hewlett-Packard – et IT-selskap
* HP Sauce – en saus
* *Horse power* – engelsk for hestekrefter
* *[[Health points]]* – betegnelse brukt i elektroniske spill
* *[[Hit points]]* – betegnelse brukt i elektroniske spill
* Harry Potter – en bokserie skrevet av J.K. Rowling
Toblerone

**Toblerone** er en sjokolade laget av Kraft Foods i Sveits. Sjokoladen er kjent for sine triangelformede biter, som skal representere Matterhorn i de sveitsiske alpene, og en særpreget innpakning.

Sammensetningen av Toblerone er sveitsisk melkesjokolade, honningnougat og mandler. Siden 1970-tallet er det også produsert andre varianter. Disse inkluderer ren (mørk) sjokolade i en grønn og sort pakning, en «snøtoppet» versjon med sjokoladetopper og en «én-og-én»-pakning med individuelt pakkede sjokoladetriangler. Størrelsen på Toblerone varierer fra cirka 10 cm til store «festpakninger» på over 1 meter. Det selges også pakker med seks Toblerone-pakninger på 100 gram. Alle pakningene har de samme triangulære proporsjonene.

## Eksterne lenker
*
Cicignon

**Cicignon** er en bydel i Fredrikstad på vestsiden av Glomma, vis-à-vis Gamlebyen. Den er oppkalt etter general Johan Caspar de Cicignon, som var guvernør i Fredrikstad fra 1677.

I bydelen ligger Cicignon barne- og ungdomsskole, Fredrikstad jernbanestasjon, tjenesteboligen til biskopen i Borg bispedømme, Fredrikstad metodistkirke og Fredrikstad Bibliotek. Sykehuset Østfolds Fredrikstad-avdeling lå her frem til 2015, da det flyttet til Kalnes.
Lyngør

**Lyngør** er en gammel uthavn som ligger i Tvedestrand kommune i Agder fylke, omtrent midt mellom Risør og Tvedestrand. Lyngør består av flere øyer, hvorav en håndfull er bebodd: Holmen, Odden, Lyngørsida, Steinsøya og Askerøya. Det er ingen biltrafikk på øyene, men det finnes en rekke oppmurte gangveier. Lyngør nås lettest med båtskyss fra Gjeving, på den andre siden av fjorden, der det er parkeringsplass.

I dag er det omtrent 80 fastboende på Lyngør, mye takket være lokale virksomheter som seilmakerloftet og andre små virksomheter. En meget stor del av husene i Lyngør brukes som feriesteder i sommerhalvåret, da det er et yrende folkeliv på stedet.

I 1991 ble Lyngør kåret til Europas best bevarte tettsted.

## Historie
Skipet «Elsabe Maria» fra Rostock var på vei til Liverpool med hvete da sterk motvind  tvang det til å søke nødhavn i Lyngør. Etter en uke, lørdag 18. april 1801, midt på dagen, ble det bordet av sultende bønder i småbåter som overmannet mannskapet og tvang skipet til land ved Dypvåg kirke. Lasten på 1572 tønner hvete ble tømt og fordelt på 1609 nødlidende på Agderkysten og i indre bygder. Myndighetene utnevnte en kommisjon som etterforsket saken i 5 år, men ingen kunne belyse saken eller ble stod ansvarlige. Dermed kunne ingen anklages eller straffes. Etter 1422 forhør ga øvrigheten opp.«Sjørøverhistorien fra Lyngør er egentlig en nydelig Robin Hood-fortelling» Tvedestrandsposten

Lyngørsundet er kjent for et dramatisk sjøslag under Napoleonskrigen: Slaget ved Lyngør i 1812, der en britisk marinestyrke senket den dansk-norske fregatten «Najaden». Dette slaget minnes hver olsok med et «putteslag». Vraket av «Najaden» ble funnet i sundet i 1957.

Lyngør fyr er et fyr i betong som ligger litt nordøst for Lyngøya. Fyret ble bygget i 1879 og ble først automatisert og avbemannet i 2004. Det drives i dag av Aust-Agder Turistforening som overnattingssted.

*Lyngør kulturhistoriske samlinger* holder til i 2. etasje i det som tidligere var serveringsstedet *Den blå lanterne*, på Holmen. I samlingene inngår et Terje Vigen-museum.

## Kjente foretak i Lyngør
* Lyngør Handelshus (husholdningshandel)
* Kari og meg (pensjonat)
* Pers brygge, restaurant/pub
* Den blå lanterne, tidligere restaurant
* Seilmakerfruens kro, restaurant
* Lyngør seilmakerloft, seilmakerverksted

## Se også
* Slaget ved Lyngør

## Referanser


## Eksterne lenker
* Lyngør Vel
* NRK-klipp om Lyngør med Odd Børretzen
* Landsbyen i havet
Kampen

**Kampen** er et strøk i Oslo, mellom Tøyen, Ensjø, Vålerenga og Galgeberg i bydel Gamle Oslo. Tidligere lå Kampens friluftsbad her, på tomten bak Kampen skole.

## Historie

Navnet kan komme av «kamp», fjellknaus, men enkelte mener at navnet kommer fra *campement* som betegnelse på militærleir. På 1700-tallet holdt Borgervæpningen sine øvelser her. Området tilhørte gården Bergsløkken og Oslo ladegård før det ble utstykket i 1820. En trehusforstad oppsto mellom byutvidelsene i 1859 og 1878, og Kampen ble innlemmet i Christiania i 1878. En del av trehusbebyggelsen brant i 1879, og ble erstattet av murgårder. Nordre del av Kampen (tidligere Kristiania stålverk) er dominert av murgårder fra 1930-årene. Den gamle trehusbebyggelsen utgjør likevel en stor og karakteristisk del av bebyggelsen. Riving og nybygging i Brinken i 1980-årene var omstridt.

I 1920-årene var det så mange kommunister som bodde på Kampen, at stedet fikk kallenavnet «Petrograd».

13. april og 14. april 1878 stod et slag mellom arbeidere, politi og soldater på Kampen. Slaget omtales ofte som Onsumslaget.

På 1900-tallet ble stedsnavnet Kampen også brukt om områdene mellom det nåværende Tøyensenteret og Åkeberg. Idrettsanleggene på Jordal ligger mellom Kampen og Vålerenga/Galgeberg. 

Fra 1900 til 1960 gikk det trikkelinje over Kampen. Kampen betjenes per 2021 av buss 60 (Vippetangen–Tonsenhagen). Nærmeste t-banestasjoner er Ensjø og Tøyen.

## Kjente kampianere
* Kristoffer Kompen, trombonist 
* Thorbjørn Egner, forfatter
* Jon Bing, forfatter, dr. juris
* Helga Helgesen, folkeopplyser
* Henrik Langeland, forfatter
* Einar Rose, skuespiller
* Knut Steen, billedhugger
*Robert Lorange, arkitekt
* Sven Nordin, skuespiller
* Petter Wettre, saksofonist
* Tellef Kvifte, professor i musikkvitenskap
* Rob Waring, vibrafonist
* Kjell Bækkelund, pianist
* Knut Johannesen, skøyteløper
* Rudolf Gundersen, skøyteløper
* Olsenbanden, skapsprengere
* Jon Herwig Carlsen, TV-kommentator
* Christian Christensen, redaktør i Morgenbladet
* Marie Simonsen, journalist i Dagbladet og samfunnsdebattant
* Trine Schei Grande, politiker og tidligere leder i Venstre
* Casino Steel alias Stein Groven, norsk rockemusiker
* Don Martin, rapper/musiker

## Referanser


## Eksterne lenker

* Tøyen Nedre Kampen Vel
* Kampen Vel
* Kampen skole
* Kampen Bydelshus
;Historie 
* Kampen historielag
* Kampens historie 1200-1865
* Informasjon om Kampen kirke
* Oslo byarkivs fotosamling med søk på "Kampen"
* Oslo byarkivs flyfotosamling med søk på "Kampen"
* Digitalarkivet.no sin oversikt over kirkebøker fra Kampen
* 1200 år gammelt sverd funnet på Kampen
* Historiske flyfoto over Kampen
* Historisk turtips på Kampen
* Kunstvandring på Kampen

;Kulturaktiviteter
* KØBB – Kampen Økologiske Barnebondegård 
* Sjakklubben Kampen på Brettet
* Kampenjazz
* Kampen bistro
* Kampen skoles musikkorps
* Kampen Janitsjarorkester
* Kampen Barne- og ungdomsteater
«Najaden» (1811)

**«Najaden»** var en fregatt i den dansk-norske marine på begynnelsen av 1800-tallet. Skipet ble bygget i 1811. Det var opprinnelig utrustet med 36 kanoner, men ble senere oppgradert til 42 kanoner. «Najaden», under kommando av kaptein Hans Peter Holm, ble senket under slaget ved Lyngør den 6. juli 1812, av det britiske linjeskipet HMS «Dictator».

## Eksterne lenker
* Fregatten «Najaden» hos Forsvarets museer Besøkt 16. juni 2015
* Den originale rapporten om tapet av «Najaden» (på dansk)
* Oversatt rapport fra skipssjefen på HMS «Dictator»
Mirepoix

**Mirepoix** er det franske ordet for en blanding av oppkuttet løk, gulrot og selleri. I fransk kokekunst brukes denne blandingen som basis i svært mange retter, for eksempel supper, gryteretter og sauser. 

Mirepoix brukes dessuten som ingrediens ved tillaging av kjøttkraft, demiglace og buljong *(bouillon)*. 
Tradisjonelt er forholdet mellom løk, gulrot og selleri 2:1:1, og til en kjøttkraft brukes forholdet 10:1 mellom kjøttben og mirepoix. 

Ordet er en vanlig del av terminologien til profesjonelle kokker i Norge.

Blandingen er oppkalt etter Charles Pierre Gaston de Lévis-Lomagne, hertug av byen Mirepoix (1699–1757), som var den første som det er kjent benyttet dette.

## Referanser
Samuel F. Samuelsen

**Samuel Frederik Samuelsen** (født 23. juli 1851 i Tórshavn, død 3. mars 1932 samme sted), på færøysk kalt **Sámal á Krákusteini** eller bare **Krakk**, var en færøysk kvartermester, politikonstabel og fiskerbonde. Han tjenestegjorde i politikorpset i Tórshavn i nesten 50 år, i over 20 år som kvartermester på Skansin. Han var blant innbyderne til julemøtet i 1888, et møte som regnes som begynnelsen på Færøyenes nasjonale vekkelse. Samuelsens utførlige erindringer gir stor innsikt i livet i Tórshavn på 1800-tallet og tidlig på 1900-tallet, og ble utgitt i bokform ved Tórshavns byjubileum i 2008.

## Utmerkelser
Han ble tildelt Dannebrogordenens hederstegn.

## Referanser


## Litteratur
*
*
FST

* Forsvarsstaben (Norge)
* Forsvarsstaben (Danmark)
* Försvarsstaben
* Finlands Svenska Television
* ICAO-flyselskapskode for Aereos Limited
* IATA-flyplasskode for Fort Stockton-Pecos County Airport
NGL

**NGL** kan vise til:

* Norges gamle Love En historisk kildesamling av norske lover fra de eldste tider frem til 1536.
* NGL (petroleum)
* National Guardian Life
* NGL Prime
* National Gridiron League (Australia)
* National Gridiron League (USA)
Helga Helgesen

**Helga Bernhardine Helgesen** (1863–1936) var en norsk lærer og kokebokforfatter, og en pionér i arbeidet med å få faget skolekjøkken inn på timeplanen i norsk skole.

## Karriere
Helgesen var lærer på Kampen skole fra 1889. Hun vokste opp på Norderhov, hadde tatt middelskoleeksamen og arbeidet en tid som guvernante. I 1887 tok hun lærerinneeksamen på Nissen pikeskole og begynte som lærer på Tøyen før hun kom til Kampen.

I 1890 hadde Dorothea Christensen satt i gang skolekjøkkenundervisning i Sandefjord, og Helga Helgesen hadde lest Christensens artikler om forsøket. Helgesen mente det viktigste var å lære jentene «huslig økonomi», som hun selv kalte faget. Med støtte fra overlærer Tellefsen sendte hun inn søknad om å få igangsette skolekjøkkenundervisning på Kampen skole. Søknaden ble ikke imøtekommet av skolemyndighetene.

Helgesen sørget deretter for å bedre sine kunnskaper i faget. Hun dro til Glasgow og utdannet seg, og i 1891 ble forsøksundervisning påbegynt ved Kampen skole. I 1892 satte hun igang «Statens kurs til utdannelse av skolekjøkkenlærerinner», også på Kampen, noe som la grunnlaget for Statens lærerskole i husstell på Stabekk fra 1909. I 1894 utga hun sammen med Dorothea Christensen og Margrethe Christensen *Kogebog for folkeskolen og hjemmet*.

## Kvinnesak
Hun var hovedstyremedlem i Norsk Kvinnesaksforening i 1890-årene.

## Æresbevisninger

Hun har fått en egen plass i Oslo oppkalt etter seg, etter at Helga Helgesens gate skiftet navn til Jordal terrasse. Plassen ligger ved foten av Enerhaugen i krysset mellom Åkebergveien og Grønlandsleiret.

## Referanser


## Eksterne lenker
* 
* Temahefte fra Oslo kommune om Helga Helgesen
* Eksempler på oppskrifter 
* Oslo byarkivs fotosamling med søk på "Kampen"
* Kampen skole
* Digitaliserte bøker av Helgesen på NBdigital.
Dmitrij Dorofejev

**Dmitrij Anatoljevitsj Dorofejev** (ru. Дмитрий Анатольевич Дорофеев; født 13. november 1976 i Kolomna) er en russisk tidligere skøyteløper.

Under sprint-VM 2006 i Thialf i Heerenveen, Nederland kom han på 2.-plass, bare slått av Joey Cheek. Han tok sølvmedalje på 500 meter under OL 2006 i Torino, Italia, igjen bare slått av Cheek.

## Personlige rekorder

## Se også
* Liste over flaggbærere for Russland under OL

## Referanser




## Eksterne lenker
* 
*  Dmitrij Dorofejev på SpeedskatingResults.com (personlige rekorder og resultater fra 3 stevner i 2007/08-sesongen)
*  Dmitrij Dorofejev på Jakub Majerski's Speedskating database (Adelskalender distanser og sammenlagt)
*  Dmitrij Dorofejev på www.ISU.html.infostradasports.com
* 
;Bilder
*  Bilder av Dmitrij Dorofejev på SpeedSkatingPhotos.info/DesgPhoto.com
Leo Fender

**Clarence Leonidas Fender** (1909–1991) startet den klassiske instrumentfabrikken Fender Electric Instrument Company i 1946. Leo Fender er den som står bak designet av blant annet de velkjente modellene Fender Stratocaster og Fender Telecaster. I 1951 fant selskapet opp den elektriske bassgitaren.

Fender solgte fabrikken i 1965 og begynte å designe basser og gitarer for Music Man. I 1979 startet han G&L.

## Referanser
Gruk

**Gruk** er en type kort og aforistisk dikt, av den danske poeten og vitenskapsmannen Piet Hein. De nesten 10&nbsp;000 gruk'ene er kommet i opplag på minst halvannen million og oversatt til flere enn 20 språk. Piet Hein gjendiktet dem selv på engelsk.

Ordet «gruk» sies være en sammentrekning av *grin* («latter») og *suk* («sukk»). Dette ble dementert av Hein selv som sa at han hadde tatt ordet rett ut av luften.

Et karakteristisk gruk er kortfattet, konsist og nøyaktig formulert, med finurlig rim, og inneholder et element av ironi, paradoks eller satire. De mest konsentrerte ligner på japanske haiku-dikt.

De første gruk'ene ble publisert under signaturen Kumbel Kumbel i avisen *[[Politiken]]* kort etter at Nazityskland okkuperte Danmark 9. april 1940. Disse var ment å oppmuntre danskene til å holde motet oppe under okkupasjonen, og inneholdt en kodet, subversiv oppmuntring til passiv motstand. Ett av de første og mest kjente gruk var «Lillekat» med undertittelen «Samtale på vejen, 1940», om den *lille kat på vejen, der sgu var sin egen*, et bilde på Danmark under den tyske okkupasjonen.

Gruk'ene spenner fra hverdagslige iakttakelser til evighetens perspektiv, hvor øyeblikket er som et liv. I tillegg var Hein skarp iblant, som i isme-kommentaren, oversatt:

::*Du som vil frelse verden
::*og vil allting gjøre vel -
::*Du skal starte i dens midte,
::*Den begynner med deg selv.

::**Foreldre**
::*Selv [[foreldre]] kan oppdras til å forstå. -
::*Men så skal man også ha hatt dem fra små!

::**Skolen**
::*I skolen terper man de små tabeller.
::*I livet lær' man at de ikke gjelder.

## Referanser


## Eksterne lenker
* Grooks by Piet Hein (engelsk)
* The Grooks by Piet Hein at Agriturismo Villa Stabbia (engelsk)
Kunstløp under Vinter-OL 2006

**Kunstløp under Vinter-OL 2006** ble arrangert fra 11. til 24. februar. Under Vinter-OL 2006 i Torino ble det arranger fire øvelser i kunstløp.

## Medaljefordeling

## Medaljevinnere

## Resultater
### Menn
Kortprogrammet fant sted 14. februar og friløpet 16. februar. 30 løpere deltok i kortprogrammet, hvorav de 24 beste kvalifiserte seg til friløpet. 







### Kvinner
Kortprogrammet fant sted 21. februar og friløpet 23. februar. 29 løpere deltok i kortprogrammet, hvorav de 24 beste kvalifiserte seg til friløpet. 







### Parløp
Kortprogrammet fant sted 11. februar og friløpet 13. februar. 20 par deltok i konkurransen. 







### Isdans
Den obligatoriske dansen fant sted 17., originaldansen 19. og fridansen 20. februar. 24 par deltok i konkurransen. 






## Referanser


## Eksterne lenker
* 
* Turin 2006 Figure skating Results på olympics.com
* Figure Skating at the 2006 Winter Olympics på olympedia.org
*  Figure Skating at the 2006 Torino Winter Games  på Sports-reference.com/olympics
*  Resultater hos International Skating Union
MF «Nordhordland» (1976)

**MF «Nordhordland»** er en bilferge bygget i 1976 for Bergen-Nordhordland Rutelag (BNR). Skipet gikk i rute Steinestø–Knarvik i mange år, senere overført til Valestrandsfossen-Breistein. De siste årene i ordinær rute gikk hun strekningen Leirvåg–Sløvåg.

«Nordhordland» ble bygget over samme lest som fergene til Rutelaget Askøy-Bergen og var ofte å se som vikar i ruten mellom Kleppestø og Nøstet. Den skilte seg således veldig ut fra de andre fergene i BNRs flåte, og blant andre norske riksveiferger.

Bilkapasiteten var 85 personbilenheter og fergen hadde en rekke forskjellige oppgitte høyeste passasjertall. På slutten var den oppgitt som 350.

## Teknisk informasjon
* Byggeår: 1976
* Kallesignal: N/A
* Bygget av: Løland Motorverkstad, Leirvik
* Brutto RT: 1220
* Netto RT: N/A
* Dødvekttonn: N/A
* Lengde: 66 meter
* Fart: 12 knop
* Personbilkapasitet: 85
* Passasjerkapasitet: 350/600
* Motor:  Normo diesel, 1650 brutto HK

## Historie
* 1976: Levert til BNR.
* 2002: HSD Sjø AS. 
* 2003: Solgt til Red Funnel Group, Southampton. Omdøpt **«Bergen Castle»**.
* 2005: Solgt til nn, Hellas (Nord-Korea Reg.) Omdøpt til Stella. 
* 2008: Hugget opp (august) i Aliaga, Tyrkia.

## Relaterte artikler
* «Nordhordland» er brukt som skipsnavn på flere skip i HSD. Andre skip med navn «Nordhordland».
* Andre BNR-eide skip
* Andre HSD-eide skip

## Eksterne lenker
* 
*
Cupvinnercupen i fotball for menn

**Cupvinnercupen** var en europeisk fotballturnering for vinnerne av nasjonale cupturneringer. Turneringen ble først arrangert sesongen 1960/1961, og sist i 1998/1999, da den ble slått sammen med UEFA-cupen, nå kjent som Europaligaen.

## Vinnere

## Norske spillere i finalen
Følgende nordmenn har spilt i finalen. Fet skrift betyr at de vant finalen.

Det har ikke vært noen norske spillere på innbytterbenken som ikke har spilt finalen.

## Norske klubber i utslagsrundene
Av de gangene norske lag kom langt i turneringen kan følgende nevnes:
* I 1968-69 nådde Lyn kvartfinalen, hvor de ble slått ut av FC Barcelona
* I 1996-97 nådde Brann kvartfinalen, hvor de ble slått ut av Liverpool FC

## Eksterne lenker
*Oversikt hos Rec.Sport.Soccer Statistics Foundation for hvert år (en)
Svein Tore Bergestuen

**Svein Tore Bergestuen** (født 1974) er en norsk kommunikasjonsrådgiver, forfatter og foredragsholder. 

I perioden 2015-2016 var han politisk rådgiver for Arbeiderpartiets nestleder Hadia Tajik. Før det kom han fra stillingen som seniorpartner i konsulentselskapet Varde Hartmark. Han har tidligere arbeidet som kommunikasjonsdirektør, kommunikasjonsrådgiver, journalist og programleder. Han har også vært fjellklatrer-instruktør.

## Biografi
Bergestuen har grunnfag i sosiologi og psykologi fra Universitetet i Bergen. Han startet som reporter i TV 2 i 1995. Han ble så programleder for *[[Sytten Tretti]]* på P4 i 2000. I 2004 ledet han aktualitetsprogrammet *[[19:30]]* på TVNorge som ble tatt av etter 40 sendinger gjennom ti uker. Deretter arbeidet han ett år i Amnesty International Norge før han begynte som programleder for *Nyhetspuls 17* i Kanal 24. I mars 2006 ble han ansatt som nyhetsredaktør i nyhetsmagasinet *[[Ny Tid]]*. I 2007 var han tilbake som programleder for Kanal 24s morgensending. I 2008 gikk han fra jobben som programleder i Kanal 24s morgensending *Bergestuen DIREKTE*, for å bli informasjonsrådgiver i Geelmuyden.Kiese. Fra høsten 2010 til 2014 satt han i TVNorges ledergruppe som kommunikasjonsdirektør. 

Bergestuen var perioden 2006–2011 gift med artisten og programlederen Berit Boman. Før det var han gift med TV 2-journalist Åse Linda Tynning, ekteskapet ble avsluttet i 2004. Begge hadde da etternavnet Tynning-Bergestuen. Han er også utdannet klatreinstruktør og driver med fjellklatring.

I 2008 utga Bergestuen boken *Slike menn forlater ikke konene sine* (Kagge forlag), en roman med utroskap som tema. I 2009 ga han ut dokumentarboken *Radiokrigen* (Font) sammen med Bjørn Eckblad og i 2012 skrev han dobbelbiografien om alpinistene Kjetil André Aamodt og Lasse Kjus, *Aamodt og Kjus. 35 år som konkurrenter. Og brødre.* (Kagge forlag) og i 2014 ga han ut *Norges 100 største sportsøyeblikk*,* *(Kagge forlag) sammen med sportsjournalist Morten Stokstad. I 2018 ga han ut boka *I krig og ensomhet* (Kagge forlag) om krigsfotografen Harald Henden. Bergestuen var også fast foreleser ved Institutt for Journalistikk i Fredrikstad.

Fra 2011 har han vært ordstyrer på den internasjonale pressekonferansen til Nobels fredspriskonsert, hvor skuespillere som Helen Mirren, Sarah Jessica Parker, Gerard Butler og Claire Danes har vært programledere. Fra (2016) driver han rådgivning i eget selskap.

Sammen med Eva Sannum og  begynte han i 2020 som programleder i podkast-serien *Tut & Mediekjør* som fokuserer på presseetikk. 

## Referanser


## Eksterne lenker
*  Svein Tore Bergestuens nettsted
Onsumslaget

**Onsumslaget** var et slag mellom arbeidere, politi og væpnede soldater 13. april og 14. april 1878 på Kampen i daværende Kristiania.

Opptøyene begynte utenfor brukseier Oluf Onsums eiendom *Lille Munkeengen* i St. Halvards gate 33 i Gamlebyen. Han eide Kværner Brug, og var en patriarkalsk fabrikkeier som gikk under kallenavnet «Slegga» blant arbeiderne. Årsaken til protesten var at arbeidernes lønninger var satt ned med 10 prosent.

 Mandag 15. april tiltok demonstrasjonene kraftig, og 5&ndash;6000 mennesker ble drevet opp mot Galgeberg. Der hadde kommunen et pukksteinslager. Stein haglet mot politiet, som måtte tilkalle militære styrker for å opprettholde ro og orden. Flere av politimennene og de militære styrkene ble skadet av steinkasting.

Dagen etter, 16. april, ble de militære utstyrt med ti skarpe skudd, og kampene fortsatte på Kampen. Mengden forskanset seg på knausene ved dagens park, mens andre gikk opp i husene og lot stein falle fra vinduene ned på politi og soldater. De siste forskanset seg på skrenten over Brinken. Soldatene gikk på med bajonetter og spredte de siste demonstrantene.

## Eksterne lenker
* Arthur Danielsens side om Onsumslaget
* Norgeslexi
Freud

**Freud** har flere betydninger:

*Etternavnet på en kjent psykoanalytiker fra Østerrike: Sigmund Freud
*Tittelen på en britisk mini-serie fra 1984 med David Suchet i hovedrollen: *[[Freud (TV-serie)|Freud]]*.
*En film fra 1962, regissert av John Huston. Filmens originaltittel var *Freud: The Secret Passion*
*Den britiske maleren Lucian Freud.
Jyder

**Jyder** var et germansk folkeslag i Jylland i Danmark, og er også dagens betegnelse for innbyggerne i Jylland.

Historisk var Jylland (latin *Iutum*) halvøya i moderne Danmark, og strakte seg sørover i Sydslesvig og deler av kysten av østlige Friesland.

## Historie
På samme måte som det finnes ulike måter å avgrense det jyske landskapet finnes det også ulike definisjoner på folkenavnet jyde. Jydene bodde i Jylland ned til Ejderen, Trenen og Egernførdefjorden. Etter dannelsen av hertugdømmet Slesvig har ikke begrepet alltid innbefattet befolkningen sør for Kongeå (slesvigere eller sønderjyder). Den sønderjyske dialekt har dog mer til felles med de nørrejyske dialekter enn med dialektene på øyene.

Den angelsaksiske skribenten Beda plasserer hjemlandet til jydene på den andre siden av anglerne relativt til sakserne, noe som skal bety på den nordlige siden av Jylland. Den romerske historikeren Tacitus portretterer et folk kalt *eudosene* som levde nord i Jylland og disse kan ha vært de senere *Iutae*. Jydene kan også ha vært identifisert med *eotenaene* (*ēotenas*) som var involvert i den frisiske konflikten med danene som er beskrevet i *[[Finnsborgstriden]]*, et poetisk fragment som også gjentas i diktet *[[Beowulf]]* (linjene 1068–1159). Andre har tolket *ēotenas* som jotner («ettins» på engelsk), i betydningen kjemper eller troll. Det kan også være en kjenning for «fiender».

Da jorden på den jyske halvøya og sørover omkring år 500 var utpint og hedene bredte seg og landet ikke lenger kunne brødfø så mange som tidligere ble jydene, sammen med germanske stammer som anglere og saksere, en del av folkevandringen til Britannia, hvor de etterhvert la grunnlaget til den angelsaksiske sivilisasjon.

Etter at store grupper med jyder var dratt til England var det enkelt for danene å erobre Jylland. Det var meget lite av reelle verdier da det meste besto av heder. Det er de sist ankomne som skriver historien og det er deres runesteiner som ble reist.

## Eksterne lenker
* Jysk ordbok
* Yorkhire Folk-Talk – en engelsk side som beskriver sammenhengen mellom det danske og det engelsk språk
Grenaderen

**Grenaderen** eller **Grenaderløpet** er et skiturrenn  fra Hakadal til Asker. Med sine 90 km er rennet et av verdens lengste. Det starter på jordene vest for Hakadals verk og går via Kikutstua (17 km), Storflåtan (33 km), Løvlia (43 km), Kleivstua (56 km), Sollihøgda (66 km) og Sandungen (81 km) til Jansløkka skole i Asker

## Bakgrunn
Grenaderen arrangeres til minne om en hendelse under Karl XII av Sveriges første felttog i Norge i 1716:

Om kvelden den 26. mars tok de svenske soldatene nattkvarter på gårdene omkring Hakedals verk. Offiserene tok inn på Hakadals verk. Om kvelden diskuterte de planene for angrepet, og for at ingen skulle smuglytte snakket de fransk. Men Søren Løchstør, forpakteren på Hakadals verk, forsto fransk. Han forsto at denne framrykningen var et strategisk fremstøt mot Gjellebekk skanse i Lier. 

En av folkene på gården var en dyktig skiløper som hadde tjenestegjort som grenader. Dette er det eneste vi vet om denne personen. Løchstøer underrettet denne ex-grenaderen rundt kl. 9 om morgen dagen etter. Han fikk beskjed om å dra fortest mulig med beskjed til de norske forsvarstyrkene. Han tok seg over Nordmarka til Holsfjorden og videre på isen til Sylling og derfra til Gjellebekk skanse, som han nådde ved 12-tiden den 28. mars, etter 27 timer på en 90 km lang strekning.

## Historie
Grenaderløpet ble arrangert første gang 1969 etter inspirasjon fra general Harald Løken. Fra 1978 fikk man også kvinneklasser. Arrangør er SK Grenaderen i samarbeid med bl.a. lottene og Skiforeningen, tidligere også Forsvaret.

## Vinnere

## Eksterne lenker

* 
* Nittedalsporten om Grenaderløpet
Galeria Valeria

**Galeria Valeria** var datteren til den romerske keiseren Diokletian. Som sin mor Prisca, var også Valeria kristen i en tid hvor kristne ble utsatt for voldelige forfølgelser.

Valeria ble giftet bort til Diokletians utvalgte etterfølger Galerius i 293. Hun adopterte Galerius’ illegitime sønn Candidianus som var forlovet med Maximinus Daias datter. Etter Galerius’s død flyktet Valeria og hennes mor til Daia, men Valeria nektet å gifte seg med ham og Daia sendte dem begge til Syria. Licinius dømte senere Valeria og Prisca til døden, og de ble begge halshugget i 315.

## Referanser
Prisca

**Prisca** var den romerske keiser Diokletians hustru. De var allerede gift og hadde en datter, Valeria, da han ble keiser. Diokletian forsøkte å gjenreise den tradisjonelle romerske religionens status i keiserriket ved å innføre lover mot andre religioner, noe som førte til blodige forfølgelser av blant andre de kristne, men Prisca var selv kristen.

Valeria ble giftet bort til Diokletians utvalgte etterfølger Galerius. Etter Galerius’ død i 311 flyktet Prisca og hennes datter fra Licinius, til Syria og levde der under Maximinus Daias beskyttelse. Etter Licinius’ seier over Daia i 313 ble Prisca og Valeria tvunget til å flykte igjen, men begge ble senere fanget og drept av Licinius’ menn, begge i 315.

## Referanser
Brit Pettersen

**Brit Pettersen Tofte** (født 24. november 1961 på Lillehammer) er en norsk tidligere langrennsløper, som representerte Søre Ål IL.

I løpet av sin internasjonale skikarriere vant hun seks VM- og OL-medaljer. Hun ble nummer to totalt i verdenscupen i sesongene 1981/82 og 1982/83 og nummer tre i sesongene 1984/85 og 1985/86. Hun har ni gull og tre kongepokaler fra NM. I 1983 mottok hun Porsgrunds Porselænsfabriks Ærespris og i 1986 ble hun tildelt Holmenkollmedaljen. Hun gikk på det norske laget som tok gull på 3 x 5&nbsp;km stafett under junior-VM på ski 1980 i Örnsköldsvik.

Hun la opp etter Vinter-OL 1988.

Hun er utdannet innen økonomi og markedsføring, og har arbeidet med forsikring, som sportssjef for langrenn under Vinter-OL 1994 på Lillehammer, og de siste årene som tekstilansvarlig i Swix. Hun har vært styremedlem i Norges Skiforbund, og medlem av IOCs «Athlete comission». Hun er gift med eks-idrettsutøveren Hans Erik Tofte, de har tre barn. Som trim-utøver har hun blant annet deltatt i Birkebeinerrennet (på ski), Birkebeinerrittet (på sykkel) og Birkebeinerløpet.

I 2010 var hun med i NRK-serien *[[Mesternes Mester]]*.

## [[Ski-VM|VM-medaljer]]
* 1982 i Oslo: gull på 4 x 5&nbsp;km stafett.
* 1982 i Oslo: bronse 5&nbsp;km klassisk.
* 1985 i Seefeld: sølv på 20&nbsp;km klassisk.
* 1987 i Oberstdorf: bronse på 10&nbsp;km klassisk.

## [[Vinter-OL|OL-medaljer]]
* OL i 1984: gull på 4 x 5&nbsp;km stafett. 
* OL i 1984: bronse på 10&nbsp;km.
* OL i 1980: bronse på 4 x 5&nbsp;km stafett.

## Verdenscupseire

## Referanser




## Eksterne lenker
* 
*
Myren gård

**Myren gård** er en herskapelig gård med parkmessig opparbeidet hageanlegg i bydelen Vågsbygd i Kristiansand. Dagens bygninger er satt opp som lystgård i Sveitserstil, uten noen landbruksfunksjon. Gården ble kjøpt av Kristiansand kommune i 1964. Området har vært bosatt helt fra yngre steinalder. I 1764 ble Myren skilt ut fra gården Fiskå som husmannsplass. Den opprinnelige husmannsplassen står ikke lengre på stedet.

Konsul Johan Heinrich Wild kjøpte eiendommen i 1854 for 1&nbsp;600 spesidaler. Fra 1854 til 1856 ble den nåværende gårdsbygningen reist i sveitserstil. I første omgang var stedet beregnet som sommersted. I tillegg til hovedhuset på to etasjer er det et langstrakt uthus og bryggerhus som rammer inn tunet. Hovedhuset er satt på en steinmur som er en meter tykk. Myren ble benyttet som helårsbolig av eierne fra 1930 og fram til kommunen overtok anlegget i 1964.

Hovedhuset er stokkebygd og sies å være et av de fineste sveitserhus nord for Alpene. Inventaret er hovedsakelig fra perioden 1860 til 1930. Rommene er vakre og herskapelige og inneholder en del inventar og malerier fra tidligere eiere.  Kunstsamlingen omfatter et større maleri av Marcus Grønvold fra 1883 med tittelen *Nonner i cistercienserklosteret Zu Seligenthal, Landshut, i ferd med å pynte klosteret*. Videre inneholder samlingen et maleri av L. Bertini med motiv fra Venezia. Driftsbygningen benyttes av Myren Grafikk, som har verksteded som er utstyrt for høytrykk (flatdalspresse), dyptrykk, litografi og silketrykk.

## Parkanlegget
Hageplanen ble utarbeidet av gartner Poul Holst Poulsson i 1860 i engelsk landskapsstil, og hagen og parken rundt gården er fredet. I 1867 ble gartner Anders Fredrik Almgren hentet fra Sverige for å forestå opparbeidelsen. Området ble omskapt fra myr til hage ved hjelp av ballastmasse fra seilskuter som la til ved gårdens brygge. Med disse massene fulgte også eksotiske planter og frø som trivdes i det sydnorske klimaet. Dessuten var eieren svært opptatt av å plante og drive frem sjeldne arter. Parken har derfor en flora som normalt bare finnes på sydligere breddebrader. 

Parken på Myren har et eget område med rhododendron. I hagen vokser dessuten *[[Sequoia gigantea]]* (som er det største nåletre som finnes) samt andre Sequoia-arter, flikbladet lønn, svartfuru, valnøtt, lind, bøk, lerk, rogn, pil og japansk kirsebærtre. Hagens form er uendret siden den ble anlagt og har 35 forskjellige plantegrupper. Hagen er på 32 mål. Den er åpen for besøkende hele året.

## Eksterne lenker
*
*
*
* Myren gård og rhododendronpark (Kristiansand Parkvesen)
* Foreningen Myrens venner  Hjemmeside
* Myren gård www.visitnorway.no
* Myren Grafikk
NAN

**NAN** kan vise til:

* Norsk Akademi for Naturmedisin – en privat skole i alternativ behandling
* Norwegian Air Norway – et norsk flyselskap
N/a

**n/a** eller **N/A** (av og til  **N/a** og **NA**) er en engelsk forkortelse som hovedsakelig brukes i informasjonstabeller. Forkortelsen kan ha flere betydninger:

* *Not applicable* – Ikke anvendbar – I betydningen informasjonen gir noen mening å ha noen verdi, for eksempel når to eller flere elementer ikke er kompatible.

* *Not available* – Ikke tilgjengelig – I betydningen mangel på data eller at dataene er midlertidig utilgjengelig.

* *No answer* – Intet svar – I betydningen intet svar påkrevd eller ønsket.

* *Naturally aspirated* – Ikke overladet – Brukes for motorer uten pustehjelp, dvs. motorer uten turbo/kompressor.

## Se også
* NA, pekerside for ytterligere betydninger
Harlem

:*For artikkel om den norske slekten, se [[Harlem (slekt)]]*

**Harlem** er en del av Manhattan i New York City, i første rekke kjent som et senter for afroamerikansk kultur og forretningsvirksomhet. Navnet brukes enkelte ganger om hele området nord for Central Park. 

Harlem strekker seg fra East River i øst til Hudsonelven i vest. I nord møter Harlem nabolaget Washington Heights ved 155th Street, mens den sørlige avgrensningen er mer irregulær. Central Harlem begynner på 110th Street ved nordenden av Central Park, Spanish Harlem strekker seg på østsiden helt ned til 96th Street, mens nabolaget Morningside Heights ligger vest for Morningside Avenue og sør for 125th Street. Harlem har en interessant multikulturell historie. Det var først jøder og italienere som bosatte seg i Harlem. Senere i 20 tallet begynte afroamerikanere å bosette seg i området. 

Harlem deles videre i tre hoveddeler: Central, East og West.

* Central Harlem er området mellom 5th Avenue og St. Nicholas Avenue
* West Harlem er området vest for St. Nicholas Avenue og inneholder nabolagene Hamilton Heights, Sugar Hill og Manhattanville. 
* East Harlem er området øst for 5th Avenue og kalles også Spanish Harlem

## Kilder
*
BKS

**BKS** er på norsk forkortelse for
#Bildende Kunstneres Styre, norsk kunstnerforening stiftet i 1888
#Billedkunstfaglig Sentralorganisasjon, forløperen til Norske Billedkunstnere
#Blå Kors Senter, den kristen avholdsorganisasjonens rusinformasjon
#Blå Kors Speidere, avholdsorganisasjonens speiderbevegelse stiftet 1918
#Bergen katedralskole, opprinnelig presteskole grunnlagt cirka 1153
#Bergen Kristelige Studentlag, en tverrkirkelig studentorganisasjon tilknyttet NKSS (Norges Kristelige Student- og Skoleungdomsslag)
#Byggforsk kunnskapssystemer, SINTEFs informasjon og publikasjoner om byggeteknikk
#Bosnisk, kroatisk og serbisk, språkstudier ved Universitetet i Oslo
#Bergen Kirurgiske Sykehus, privat helseforetak i Bergen
#Bakeri, Konditori og Storkjøkkenutstyr (BKS Utstyr AS), utstyrsleverandør i Kristiansund